Au fost numiți cei 22 procurori europeni conduși de Laura Codruța Koveși. Cine este reprezentantul României.
Lista celor 22 de procurori europeni a fost publicată de Consiliul Europei. România va reprezentată de Cătălin Laurenţiu Borcoman, procuror DIICOT. Procurorii vor forma Colegiul Parchetului European, alături de procurorul-şef european, Laura Codruţa Kovesi.
Pe lista publicată luni de Consiliul European apare şi Cătălin Laurenţiu Borcoman, fost şef al DIICOT Braşov. Borcoman a fost unul dintre cei trei candidaţi propuşi de Ministerul Justiţiei, în 2019, pentru funcţia de procuror european, alături de Constantin-Claudiu Dumitrescu şi Daniel Horodniceanu, fost procuror-şef al DIICOT. Într-un interviu acordat acum trei săptămâni postului Euronews, Laura Codruţa Kovesi, procurorul-şef european, spunea că activitatea instituţiei pe care o conduce era blocată de Malta, stat ce nu oferise vreun candidat eligibil pentru funcţia de procuror european. În plus, există şi ţări ce au refuzat să facă parte din organismul european, precum Ungaria, Polonia, Suedia, Danemarca şi Irlanda. "Vom cerceta anumite infracţiuni comise în legătură cu aceste state membre, cu cetăţenii săi sau pe teritoriul acestor state membre. În plus, vom coopera cu autorităţile acestor state şi vom aplica instrumentele de cooperare judiciară disponibile în prezent", a spus fosta şefă a DNA, într-un interviu. Procuratura Europeană îşi va avea sediul în Luxemburg şi va începe activitatea până la finalul anului 2020. În 2019, Consiliul şi Parlamentul European au numit-o pe Laura Codruţa Kövesi ca prim procuror-şef european.Procuratura Europeană va fi un organism independent al UE responsabil pentru investigarea, urmărirea penală şi aducerea în faţa judecătorilor a infracţiunilor împotriva intereselor financiare ale Uniunii (de exemplu, fraude, corupţie, fraude transfrontaliere de TVA peste 10 milioane de euro). În prezent, 22 de state membre fac parte din acest organism. Cei 22 de procurori europeni numiţi astăzi de Consiliul Europei sunt: Frédéric Baab, Cătălin-Laurenţiu Borcoman, Jaka Brezigar, Danilo Ceccarelli, Gatis Doniks, Yvonne Farrugia, Teodora Georgieva, Daniëlle Goudriaan, Petr Klement, Tomas Krušna, Tamara Laptoš, Katerina Loizou, Ingrid Maschl-Clausen, José Eduardo Moreira Alves d’Oliveira Guerra, Juraj Novocký, Andrés Ritter, Maria Concepción Sabadell Carnicero, Gabriel Seixas, Kristel Siitam-Nyiri, Harri Tiesmaa, Yves Van Den Berge, Dimitrios Zimianitis.